Stalgenė

Stalgenė () – kaimas Latvijoje, Jelgavos savivaldybėje, 21 km į pietryčius nuo Jelgavos, Lielupės kairiajame krante. Jaunsvirlaukos valsčiaus centras. Šalia eina plentas P94 (Jelgava–Cuodė). Yra vidurinė mokykla, vaikų darželis, tautos namai, biblioteka, paštas, vaistinė, muziejus. Gaminamas salyklas. Išlikę dvaro rūmai.

 Istorija 
Gyvenvietė kūrėsi apie Stalgenės (Stalgen) dvarą. Šio dvaro rūmuose buvo Napoleono maršalo Žako Makdonaldo štabas. Tarybiniais metais Stalgenė buvo kolūkio centrinė gyvenvietė.

 Šaltiniai 

Kategorija:Jelgavos savivaldybės gyvenvietės